text: अखबार ने दाउद की संपत्तियों का ब्यौरा तैयार करने के लिए भारतीय अधिकारियों द्वारा तैयार किए गए डोजियर का मिलान ब्रिटेन के कंपनीज हाउस के रिकॉर्ड तथा लैंड रजिस्ट्री और पनामा दस्तावेजों से किया. इस अखबार द्वारा देखे गए दस्तावेजों में यह भी आरोप लगाया गया है कि दाउद की ओर से उसका दाहिना हाथ कहे जाने वाले मुहम्मद इकबाल ‘मिर्ची’ मेमन ने ब्रिटेन में व्यापक संपत्तियां अर्जित कीं, जिनमें इंग्लैण्ड के दक्षिण पूर्व में होटल, मैंशन, टॉवर ब्लॉक और आवास शामिल हैं.